**Nrug Yexus moo ua ke Ntu 5-2**

**Cov tuabneeg kws ua neej nrug kev ntseeg**

1. **Nau-es**

**Nau-es yog tuabneeg zoo le caag?**

 Chivkeeb 6:9 “Nau-es yog ib tug tuabneeg ncaaj nceeg hab nwg yeej ib txwm ua zoo taag nwg sim neej. Nwg ua neej lawv le Vaajtswv sab nyam.”

**Nyeem Chivkeeb 6:10-22**

**Teebmeem:**

Tej tuabneeg zoo le caag?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Vaajtswv has le caag rua Nau-es? Nqai 13.**

Vaajtswv txav txim sab ua dlaabtsi?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaajtswv has kuas Nau-es puab ua dlaabtsi? Muaj 3 yaam le nuav:

1. **Txua ib lub nkoj lawv le Vaajtswv tau qha.**

“Koj ca le moog muab cov ntoo kubtwg lug \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuas muaj ntau \_\_\_\_\_\_\_\_\_\_\_\_\_\_ rua huv lub nkoj ntawd, muab \_\_\_\_\_\_\_\_\_\_\_\_\_\_\_\_\_\_\_\_ lug leem kuas thoob plawg saab huv sab saab nraug huv tuabsi. Txua lub nkoj kuas ntev \_\_\_\_\_\_\_ tshim, dlaab \_\_\_\_\_\_\_\_\_\_\_\_\_ tshim, hab sab kuas muaj \_\_\_\_\_\_\_\_\_\_\_ tshim.

“Muab vuag lug vuv lub nkoj ntawd, tsi xob xov kuas ti rua sau cov vuag. Lub nkoj ntawd ua kuas muaj 3 tshooj hab ua lub qhov rooj rua ib saab.”

1. **Vaajtswv yuav tso dlej lub nyaab nplajteb**

“Kuv yuav tso dlej lug nyaab nplajteb nuav kuas txhua tsaav yaam kws muaj sa nyob raug puam tsuaj moog. Txhua yaam huv nplajteb nuav yuav tuag taag huv tuabsi…”(nqai 17).

1. **Nkaag moog rua huv lub nkoj**
	1. Coj tsev tuabneeg nkaag moog rua huv lub nkoj
	2. Coj txhua yaam tsaj ib yaam ib nkawd nrug koj moog rua huv lub nkoj
	3. Coj zaub rua tej tsaj hab tej zaub mov rua puab tsev tuabneeg noj

Kev ntseeg tsi muaj kev noog lug tes yeej tsi muaj qaabhau!

Nqai 6:22 hab 7:5 , Vaajlugkub tau has le caag? Nau-es tau ua lawv nraim le \_\_\_\_\_\_\_\_\_\_\_\_\_\_\_Nau-es tau has tseg.

Nau-es puab dlim kev tuag zag nuav vim dlaabtsi?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Vaajlugkub Tshab has le caag?**

**Henplais 11:7**

“Tub yog vim Nau-es ntseeg, Nau-es txhaj noog \_\_\_\_\_\_\_\_\_\_\_\_\_\_\_\_\_\_. Nau-es ntseeg Vaajtswv tej lug kws Vaajtswv tau qha rua Nau-es txug yaam yuav tshwm sim yaav tom ntej. Nwg txhaj txua lub nkoj le Vaajtswv has.

“…Tub vim Nau-es \_\_\_\_\_\_\_\_\_\_\_\_\_\_\_\_\_\_\_Vaajtswv txhaj le suav has tas Nau-es yog tug kws \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Anplahaas**

Aplahaas yog tuabneeg zoo le caag? Aplahaas yog ib tug muaj kev ntseeg.

**Tej lug cog tseg:** Koj ca le tso koj lub tebchaws, koj cov kwvtij neej tsaa, hab koj txiv lub tsev tseg, hab sawv kev moog rua nraag lub tebchaws kws kuv yuav qha rua koj. Kuv yuav pun rua koj muaj xeeb ntxwv coob hab puab yuav sawv ua ib tsaav tuabneeg tseemceeb. Kuv yuav foom koob moov rua koj, kuas koj lub koob lub npe nyob nto moo lug, hab koj yuav ua rua lwm leej lwm tug tau txais koob moov.”

Vaajtswv has kuas Aplahaas ua dlaabtsi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vaajtswv cog lug yuav muab dlaabtsi rua Aplahaas?

1. Vaajtswv yuav pub ib cov xeeb ntxwv coob heev hab yuav dlhau moog ib \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Vaajtswv yuav muab ib lub \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Tegnum 7:5)
3. Vaajtswv foom koob rua Aplahaas kuas lwm leej lwm tug tau txais \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_lug ntawd Aplahaas.

Lub sijhawm nuav Aplahaas tug quaspuj Xalas suab tsi taug tub (chk. 16:1). Yog nwg suab tsi taug tub, yuav ua le caag txhaj le muaj xeeb ntxwv coob heev hab yuav dlhau ua ib tsaav tuabneeg mas?

Vim Aplahaas ntseeg hab ua lawv le Vaajtswv tau has tseg rua Aplahaas lawm, Vaajtswv tau ua kws Vaajtswv cog lug tseg rua Aplahaas:

* 1. Vaajtswv tau ua rua Xalas suab tub hab yug ib tug tub hu ua Ixaj (Chk. 21).

“Tub yog vim Aplahaas ntseeg, Aplahaas txhaj muaj tub ki. Txawm yog nwg laug-laug heev hab Xalas ib txwm xeeb tsi taug tub los nwg ca sab has tas, Vaajtswv yeej yuav ua lawv le nwg tej lug cog tseg.

Thaus Vaajtswv coglug rua Aplahaas has tas Vaajtswv yuav pub tubki hab xeebntxwv rua Aplahaas nwg muaj 75 xyoo (Chk. 12:4).

Thaus Xalas suab tub hab yug Ixaj Aplahaas muaj 100 xyoo nkaus (Chk. 21:5).

Siv Vaajtswv 25 xyoo, Vaajtswv maam le ua rua Aplahaas pum nwg txuj kev ntseeg tshwm rua nwg pum.

* 1. Vaajtswv tau pub ib lub tebchaws rua Aplahaas cov xeebntxwv 430 xyoo tom qaab (Nyeem Yauxuas).

Vaajtswv coglug yuav muab ib lub tebchaws rua Aplahaas cov xeebntxwv thaus nwg muaj noobnyoog 75 xyoo. Vaajtswv has rua Aplahaas has tas, nwg cov xeebntxwv yuav moog nyob rua txawv tebchaws 400 xyoo uantej Vaajtswv yuav muab tebchaws rua puab (Tegnum 7:6). Phoo ntawv Tsivdlim sau tas, cov Ixayees moog nyob Iziv tau 430 xyoo (Tsivdlim 12:40).

Siv 430 Xyoo rua Vaajtswv rua Aplahaas ua kuas tav lawv le Vaajtswv tau coglug tseg rua Aplahaas.

* 1. Vaajtswv foom koobmoov rua Aplahaas hab nwg cov xeebntxwv heev le.

Vaajlugkub tshab muab Aplahaas hu ua, “**Leejtxiv ntawm txujkev ntseeg**.”

**Henplais 11:8 qha tas**, “Tug yog vim Aplahaas ntseeg thaus Vaajtswv kuas Aplahaas tawm moog nyob lub tebchaws kws Vaajtswv cog lug tseg has tas, Vaajtswv yuav pub rua nwg nyob, nwg txhaj le noog Vaajtswv lug.

**Henplais 11:17**—Tub yog vim Aplahaas ntseeg, Aplahaas txhaj le coj tau nwg tug tub Ixaj moog, yuav muab tua fij rua Vaajtswv.”

**Nqai 19 qha tas**, “Aplahaas ca sab has tas, txawm yog Ixaj tuag lawm los Vaajtswv yuav tsaa Ixaj sawv huv qhov tuag rov lug. Qhov kws Vaajtswv cheem tsi pub Aplahaas tua Ixaj, qhov ntawd pev ib yaam le Ixaj sawv huv qhov tuag rov lug ntaag.”

**Loos 4:3 qha tas**, “Aplahaas ntseeg Vaajtswv, vim qhov kws Aplahaas ntseeg ntawd, Vaajtswv txhaj le suav has tas Aplahaas yog tuabneeg ncaaj nceeg.”

**Loos 4:17-20** “ Vaajtswv cog lug rua Aplahaas vim nwg ntseeg Vaajtswv…” **Nqai 17** “lawv le Vaajtswv txujlug has tas, “Kuv tsaa koj ua txhua tsaav tuabneeg tug yawm koob…” **Nqai 20** has tas, “Aplahaas ntseeg Vaajtswv tej lug cog tseg; qhov kws Aplahaas ntseeg hajyam ua rua Aplahaas ca sab rua Vaajtswv hab nwg ua Vaajtswv tsaug.” **Nqai 21**, “Aplahaas paub tseeb has tas, Vaajtswv yeej yuav ua tau lawv le Vaajtswv coglug tseg.” Tub yog vim Aplahaas ntseeg, “Vaajtswv txhaj suav has tas, Aplahaas yog tug ncaaj nceeg.”

1. **Mauxes**

**Mauxes yog tuabneeg zoo le caag?**  Tegnum 7:22 qha has tas, Mauxes yog ib tug kws kawm cov Iziv tej kev txawj kev ntse huv tuabsi. Mauxes yog ib tug txawj ntse heev, nwg ua yaam twg los tau.”

Teebmeem: Cov tuabneeg Ixayees ua cov tuabneeg Iziv qhev tau 400 tawm xyoo. Vaajtswv txhaj le nqeg lug paab puab. Vaajtswv yuav siv Mauxes ua tug ua teg dlejnum nuav.

Vaajtswv coglug dlaabtsi rua Mauxes? Tsivdlim 13 Vaajtswv lug hu Mauxes kuas Mauxes moog coj cov Ixayees tawm huv tebchaws Iziv.

Vim Mauxes ntseeg nwg txhaj le txav txim sab:

1. **Noog Vaajtswv lug hab moog rua nraag Iziv.**

**Tsivdlim 3:10**—“Nwg nuav kuv yuav khaiv koj moog cuag cov tuabneeg Iziv tug Vaajntxwv hab koj moog tso kuv tsaav tuabneeg kuas puab tawm tau huv nwg lub tebchaws lug.”

Tegnum 7 qha tas tub yog vim Mauxes ntseeg nwg txhaj le noog Vaajtswv lug hab txaus sab moog rua nraag tebchaws Iziv hab moog ntsib Vaajntxwv Faluas.

1. **Tsi kaam ua Vaajntxwv Faluas tug ntxhais tug tub. Nwg xum raug txom nyem nrug nwg tsaav tuabneeg.**

**Henplais 11:24-27—**Tub yog vimMauxes ntseeg has tas Vaajtswv yuav khaiv tug Mexiyas lug paab nwg haiv tuabneeg. Txawm yog tej kws nwg ntseeg ntawd ua rua luas tej thuaj nwg los nwg pum has tas, qhov ntawd muaj nuj nqe heev dlua txhua yaam zoo kws nyob huv tebchaws Iziv, rua qhov nwg saib ntsoov tej kws yaav tm ntej Vaajtswv yuav muab rua nwg.

1. Ua le Vaajtswv qha kuas nwg ua.
* **Ua kaum yaam siv npug lug rua Iziv (Tsivdlim 4-10).**
* **Thaus kawg has kuas cov Ixayees ua kevcai hlaa dlhau.**

**Henplais 11:28**—Tub yog vim Mauxes ntseeg, Mauxes txhaj le ua kev hlaa dlhau hab kuas suavdlawg muab ntshaav pleev qhov rooj. Puab ua le ntawd tug timtswv kws yog txujkev tuag txhaj tsi ua cov Ixayees cob tug hlub tuag.

Mauxes noog Vaajtswv lug txhua yaam hab ua lawv le Vaajtswv qha rua nwg. **Vaajlugkub Tshab has txug Mauxes txuj kev ntseeg.**

1. Tub yog vim Mauxes ntseeg nwg txhaj le ua Vaajtswv has tsaa tug paa kuas dlej havtxwv lab faib rua puab taug kev qhuav qhawv (Tsivdlim 14).
2. Tub yog vim Mauxes ntseeg Vaajtswv, nwg txhaj le coj cov Ixayees taug kev huv taj zeb suab puam lug tau 40 xyoo.
3. Mauxes ntsib Vaajtswv hab tau nrug Vaajtswv thaam tim ntsej tim muag. Nwg tseem has tas, Nwg xaav paub Vaajtswv hab xaav nyob ze Vaajtswv. (Tsivdlim 33:15).

**Tsivdlim 33:3** Vaajtswv has rua cov Ixayees has tas, vim mej yog tuabneeg tawv ncauj heev. Kuv yuav tsi nrug mej moog rua huv tebchaws kws kuv yuav muab rua mej lawm. Kuv ntshai tsaam kuv nrug mej moog tes kuv yuav muab mej tua tuag taag.

Mauxes txhaj le has rua Vaajtswv has tas, “yog koj tsi nrug pe moog, thov tsi xob ca peb tawm huv qhov chaws nuav moog.” Vaajtswv txhaj le teb has tas, “kuv yuav ua le koj thov, rua qhov kuv paub koj zoo hab kuv yeej txaus sab rua koj.” (Tsivdlim 33:5,15,17).

**Muaj 3 yaam kws Nau-es, Aplahaas hab Mauxes puab muaj zoo ib yaam.**

1. Puab puavleej paub Vaajtswv zoo heev
2. Puab puavleej noog Vaajtswv lug
3. Puab puav leej ua yaam nyuaj tshaajplawg hab ua tau vim muaj puab txujkev ntseeg kws puab nyob ntawm Vaajtswv.